মাহফুজ আহমেদের জন্ম নোয়াখালি জেলায়। সাংবাদিকতার মাধ্যমে কর্ম জীবন শুরু করেন তিনি। নন্দিত কথাসাহিত্যিক ইমদাদুল হক মিলন ও হুমায়ুন আহমেদ-এর মাধ্যমে তিনি টেলিভিশনের নাটকে অভিনয় শুরু করেন। ‘কোথাও কেউ নেই’, ‘চোখের বালি’, ‘দেবদাস’, ‘চৈতা পাগল’সহ বহু জনপ্রিয় নাটকে অভিনয় করেছেন তিনি। মাহফুজ আহমেদ পরিচালিত নাটকের মধ্যে রয়েছে—‘বনলাতা সেন’, ‘খেলা’, ‘চৈতা পাগল’ ইত্যাদি। তিনি ‘দুই দুয়ারি’, ‘শ্রাবণ মেঘের দিন’, ‘জয়যাত্র’, ‘লাল সবুজ’ ইত্যাদি চলচ্চিত্রে অভিনয় করে প্রশংসিত হয়েছেন।